पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण को लेकर जिला में बुधवार से लगाया गया लॉकडाउन गुरुवार को भी प्रभावी रहा। प्रशासन की ओर से इसका दूसरे दिन भी कड़ाई से अनुपालन कराया गया। आवश्यक सामग्री की दुकानों के 11 बजे तक बंद होने के बाद 11:30 बजते-बजते बाजार की सड़कों पर सन्नाटा पसर गया। प्रशासन ने इस समय तक बाजार में मौजूद किराना की सभी दुकानें, सब्जियों आदि की दुकानों को बंद करा कर बाजार खाली करा लिया था। वहीं उसके बाद चौक-चौराहों पर मौजूद पुलिस के जवानों ने आने-जाने वालों को टोकना शुरू कर दिया। धीरे-धीरे लोगों की आवाजाही पर रोक लगने लगी। देखते ही देखते बाजार में दिन से ही सन्नाटा छाने लगा। शहर से लेकर ग्रामीण चौक-चौराहों पर भी पुलिस की तैनाती की गई है। ताकि लॉकडाउन का पालन सही से कराया जा सके। लोगों को अतिआवश्यक होने पर केवल दवा के लिए निकलने की सलाह दी जा रही है। पैदल लोगों को भी घर में रहने की सलाह दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn